LT
C 132/52
Europos Sąjungos oficialusis leidinys
2023 4 14
2022 m. spalio 5 d., trečiadienis
90. taip pat primygtinai ragina ES užtikrinti, kad CITES sekretoriatas laikytųsi rizika grindžiamo požiūrio į CITES misijas šalyse, turinčiose susirūpinimą keliančių nelaisvėje laikomų Azijos didžiųjų kačių laikyklų; 91. labai susirūpinęs pažymi, kad visų penkių Panthera genčiai priklausančių rūšių (tigrų, liūtų, jaguarų, leopardų ir snieginių leopardų) apsaugos būklė yra nepalanki – nuo galinčių išnykti iki nykstančių rūšių, o jų populiacijos mažėja; 92. primygtinai ragina visas šalis uždrausti prekybą penkiomis Panthera genties rūšimis (tigrais, liūtais, jaguarais, leopardais ir snieginiais leopardais); be to, ragina valstybes nares uždrausti privačių subjektų, neturinčių licencijuojamų zoologijos sodų, kurie gali prisidėti prie neteisėtos prekybos šiomis rūšimis, veisimą nelaisvėje; 93. atkreipia dėmesį į tai, kad teisėta komercinė prekyba nelaisvėje išvestomis rūšimis, pvz., tigrais ir kitomis didžiosiomis katėmis, yra labai žalinga, nes ji skatina paklausą, apsunkina vykdymo užtikrinimą ir suteikia daug pinigų plovimo galimybių; 94.
ragina uždaryti tigrų ūkius ir nutraukti bet kokią komercinę prekybą nelaisvėje išaugintais tigrais ir jų dalimis;
95. ragina Komisiją, valstybes nares ir visas CITES šalis užtikrinti, kad Afrikos liūtas būtų įtrauktas į I priedėlį siekiant užtikrinti optimalų apsaugos statusą, ir ragina kovoti su neteisėta prekyba Afrikos liūtais daugiausia su Azijos šalimis;
Drambliai 96. ragina Komisiją visapusiškai remti ir aktyviai remti visos Afrikos dramblių populiacijų įtraukimą į CITES I priedėlį ir nepritarti bet kokių dramblių populiacijų perkėlimą iš I priedėlio į II priedėlį; 97. ragina Komisiją ir valstybes nares remti paprastos ir suvienodintos prekybos gyvais laukiniais Afrikos drambliais teisinės sistemos kūrimą, apribojant eksportą į in situ išsaugojimo programas arba saugias natūralias zonas, priklausančias šios rūšies natūraliam ir istoriniam Afrikos paplitimo arealui; 98. atkreipia dėmesį į Afrikos dramblių koalicijos valstybių, priklausančių Afrikos dramblių koalicijai, ir IUCN Rūšių apsaugos komisijos dramblių specialistų grupės, kurios nepritaria tam, kad Afrikos drambliai būtų šalinami iš natūralios aplinkos siekiant juos naudoti nelaisvėje, poziciją; 99. primygtinai ragina ES atkreipti dėmesį į tai, kad šiuo metu prastai įgyvendinamos visos CITES sprendimų 18.226 ir 18.227 nuostatos, ir primygtinai raginti visas šalis visapusiškai atsižvelgti į šias nuostatas, kartu atsižvelgiant į kelių Azijos dramblių paplitimo valstybių įsipareigojimus įgyvendinti saugesnes gyvų Azijos dramblių registravimo, žymėjimo ir sekimo sistemas; 100. primygtinai ragina skubiai uždaryti visas likusias teisėtas vidaus dramblio kaulo rinkas, pvz., Japonijoje, ir ragina ES ir visas šalis nepritarti bet kokiems pasiūlymams, kuriais siekiama panaikinti prekybos dramblio kaulu apribojimus; 101. ragina Komisiją ir valstybes nares reikalauti užtikrinti didesnį skaidrumą ir geresnį dramblio kaulo atsargų ir atsargų valdymą bei skatinti jų naikinimą; 102. ragina ES atsižvelgti į savo pasiūlymą, pateiktą 74-ajame CITES nuolatinio komiteto posėdyje, ir užtikrinti, kad į prekybos drambliais informacinę sistemą (ETIS) būtų įtrauktos dramblio kaulo konfiskavimo, susijusio su kiekviena šalimi, turinčia teisėtą vidaus rinką komercinei prekybai dramblio kaulu, analizė, įskaitant ataskaitą, kuri turi būti pateikta COP19, ir prašyti CITES sekretoriato naudoti informaciją, surinktą vykdant Neteisėto dramblių žudymo stebėsenos (MIKE), ETIS ir Nacionalinio dramblio kaulo veiksmų plano (NIAP) procesą, siekiant atlikti analizę, aiškinantis kur, tikėtina, yra didžiausios nedeklaruotos atsargos; 103. primygtinai ragina ES ir jos valstybes nares pritarti rekomendavimui peržiūrėti Nacionalinio dramblio kaulo veiksmų (NIAP) procesą siekiant užtikrinti, kad jis ir toliau atitiktų savo paskirtį, ir ragina atitinkamas šalis dėti daugiau pastangų vykdant NIAP procesą dėl Dramblio kaulo atsargų kaupimo;